#### E L Ő T E R J E S Z T É S

### Szombathely Megyei Jogú Város

### Bűnmegelőzési, Közbiztonsági és Közrendvédelmi Bizottságának

### 2025. január 27-i ülésére

**valamint**

### Szombathely Megyei Jogú Város Közgyűlésének

### Városstratégiai, Idegenforgalmi és Sport Bizottságának

### 2025. január 28-i ülésére

*Javaslat Szombathely város területén forgalmi rend változtatással kapcsolatos döntések meghozatalára*

1. **A Szabadságharcos utcában „Behajtani tilos” tábla áthelyezése, valamint megállási korlátozás bevezetése**

Szuhai Viktor tanácsnok úr, a körzet képviselője, a hozzá érkezett lakossági bejelentések alapján azzal a kéréssel fordult Önkormányzatunkhoz, hogy a Szabadságharcos utca 2. sz. előtt lévő „Behajtani tilos” tábla kerüljön át a Szabadságharcos utca 8. számú ingatlan elé, továbbá az érintett szakaszon „Megállni tilos” tábla kerüljön kihelyezésre az előterjesztés 1. sz. mellékletében foglalt térkép szerint, annak érdekében, hogy a gyalogos forgalom biztosított legyen.

1. **A Szent Imre herceg utca 16 – 18. közötti szakaszon megállási korlátozás bevezetése**

Dr. László Győző alpolgármester úr, a körzet képviselője, a hozzá érkezett lakossági bejelentések alapján azzal a kéréssel fordult Önkormányzatunkhoz, hogy a Szent Imre herceg utca 16 -18. közötti szakaszon kerüljön „Megállni tilos” tábla kihelyezésre annak érdekében, hogy a Kámon plébánia előtt kialakított parkolóból történő ki- és behajtás, valamint a kijelölt gyalogátkelőhely beláthatósága biztosított legyen. Ezt az előterjesztés 2. sz. mellékletében foglalt térkép tartalmazza.

1. **Farkas Károly utca sebességkorlátozásának bevezetése**

Dr. László Győző alpolgármester úr, a körzet képviselője, a közmeghallgatáson elhangzott lakossági észrevételek alapján azzal a kéréssel fordult Önkormányzatunkhoz, hogy a Farkas Károly utca teljes szakaszán a 9/2024 (I.23) VISB számú határozat 1. a) bekezdés 1. pontja alapján bevezetett 30 km/h sebességkorlátozás 40 km/h korlátozásra kerüljön módosításra.

1. **Kiskar utca forgalmi rendjének megváltoztatása**

A Sylver Center Kft-től érkezett megkeresés az Önkormányzatunkhoz, hogy az 5897/2 hrsz-ú út Kiskar utcai csatlakozásánál a jelenlegi forgalmi rend kerüljön átalakításra, annak érdekében, hogy az elmúlt időszakban kialakult balesetveszélyes helyzetek elkerülhetőek legyenek. Az érintett csomópont javasolt forgalom technikai módosítását a 3. sz. mellékletében foglalt térkép tartalmazza.

Az új forgalmi rend kialakítását a Sylver Center Kft. felajánlása szerint saját költségén elvégezteti.

A forgalmi rend változtatásra vonatkozó javaslatok az érintett körzetek képviselőivel egyeztetésre kerültek.

Kérem a Tisztelt Bizottságokat, hogy az előterjesztést megtárgyalni és a határozati javaslatokat elfogadni szíveskedjen.

**Szombathely, 2025. január „ ”**

 /: **Horváth Soma** :/

**I.**

**HATÁROZATI JAVASLAT**

**….…./2025. (I.27.) BKKB számú határozat**

A Bűnmegelőzési, Közbiztonsági és Közrendvédelmi Bizottság megtárgyalta a „*Javaslat Szombathely város területén forgalmi rend változtatással kapcsolatos döntések meghozatalára*” című előterjesztést, és az alábbi javaslatot teszi a Városstratégiai, Idegenforgalmi és Sport Bizottságnak:

1. A Bizottság javasolja, hogy a Szabadságharcos utca 2. sz. előtt lévő „Behajtani tilos” tábla kerüljön át a Szabadságharcos utca 8. sz. ingatlan elé, továbbá az érintett szakaszon „Megállni tilos” tábla kerüljön kihelyezésre az előterjesztés 1. sz. melléklete szerint.
2. A Bizottság javasolja, hogy a Szent Imre herceg utca 16 -18 közötti szakaszon kerüljön „Megállni tilos” tábla kihelyezésre az előterjesztés 2. sz. melléklete szerint.
3. A Bizottság javasolja, hogy a Farkas Károly utca teljes hosszában a 9/2024 (I.23) VISB számú határozat 1. a) bekezdés 1. pontjában szereplő 30 km/h sebességkorlátozás kerüljön visszavonásra és helyette a 40 km/h sebességkorlátozás kerüljön bevezetésre.
4. A Bizottság javasolja, hogy az 5897/2 hrsz-ú út Kiskar utcai csatlakozásánál a jelenlegi forgalmi rend kerüljön átalakításra az előterjesztés 3. sz. melléklete szerint, a Sylver Center Kft. költségén.

**Felelős:** Dr. Nemény András, polgármester

Horváth Soma, alpolgármester

 Kelemen Krisztián, a Bizottság elnöke

/a végrehajtás előkészítéséért:

dr. Gyuráczné dr. Speier Anikó, a Városüzemeltetési és Városfejlesztési Osztály vezetője/

**Határidő:** azonnal

**II.**

**HATÁROZATI JAVASLAT**

**….…./2025. (I.28.)VISB számú határozat**

A Városstratégiai, Idegenforgalmi és Sport Bizottság megtárgyalta a „*Javaslat Szombathely város területén forgalmi rend változtatással kapcsolatos döntések meghozatalára*” című előterjesztést, és a Szombathely Megyei Jogú Város Önkormányzatának Szervezeti és Működési Szabályzatáról szóló 16/2024. (X.10.) önkormányzati rendelet 54. § (1) bekezdés 25. pontja alapján az alábbi döntést hozza:

1. A Bizottság egyetért azzal, hogy a Szabadságharcos utca 2. sz. előtt lévő „Behajtani tilos” tábla kerüljön át a Szabadságharcos utca 8. sz. ingatlan elé, továbbá az érintett szakaszon „Megállni tilos” tábla kerüljön kihelyezésre az előterjesztés 1. sz. melléklete szerint.
2. A Bizottság egyetért azzal, hogy a Szent Imre herceg utca 16 -18 közötti szakaszon kerüljön „Megállni tilos” tábla kihelyezésre az előterjesztés 2. sz. melléklete szerint.
3. A Bizottság egyetért azzal, hogy a Farkas Károly utca teljes hosszában a 9/2024 (I.23) VISB számú határozat 1. a) bekezdés 1. pontjában szereplő 30 km/h sebességkorlátozás kerüljön visszavonásra és helyette a 40 km/h sebességkorlátozás kerüljön bevezetésre.
4. A Bizottság egyetért azzal, hogy az 5897/2 hrsz-ú út Kiskar utcai csatlakozásánál a jelenlegi forgalmi rend kerüljön átalakításra az előterjesztés 3. sz. melléklete szerint, a Sylver Center Kft. költségén.
5. A Bizottság felkéri a polgármestert, hogy a fentiek végrehajtása érdekében a szükséges intézkedések megtételéről gondoskodjon.

**Felelős:** Dr. Nemény András polgármester

Horváth Soma alpolgármester

 Tóth Kálmán, a Bizottság elnöke

/a végrehajtás előkészítéséért:

dr. Gyuráczné dr. Speier Anikó, a Városüzemeltetési és Városfejlesztési Osztály vezetője/

**Határidő:** azonnal